**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL darbo sutarties su RAMVYDU JUŠKA nutraukimo“** **PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – Savivaldybės tarybos sprendimo projektu siekiama nutraukti darbo sutartį su Ramvydu Juška, Klaipėdos „Vėtrungės“ gimnazijos direktoriumi, 2019 m. spalio 11d., darbo sutartį nutraukiant šalių susitarimu.

Šio savivaldybės tarybos sprendimo projekto tikslas – įgyvendinti išimtinę Savivaldybės tarybos kompetenciją dėl švietimo įstaigų vadovų atleidimo iš pareigų Darbo kodekso ir kitų teisės aktų nustatyta tvarka.

**2. Projekto rengimo priežastys ir kuo remiantis parengtas sprendimo projektas.**

Projektas parengtas atsižvelgiant į Klaipėdos „Vėtrungės“ gimnazijos direktoriaus Ramvydo Juškos 2019-06-27 prašymą Nr. R1-4370 „Dėl darbo sutarties nutraukimo šalių susitarimu“, kuriame prašoma nutraukti darbo santykius vadovaujantis Lietuvos Respublikos darbo kodekso 54 straipsniu (darbo sutarties nutraukimas šalių susitarimu).

Ramvydas Juška Klaipėdos „Vėtrungės“ gimnazijos direktoriaus pareigas eina nuo 1993m. rugsėjo 15 d.

Kol bus paskirtas naujas įstaigos vadovas, reikalinga pavesti eiti direktoriaus pareigas pavaduojančiam asmeniui – gautas Klaipėdos „Vėtrungės“ gimnazijos direktoriaus pavaduotojos ugdymui Rasos Pragulbeckienės sutikimas.

**3. Kokių rezultatų laukiama.**

Priėmus Savivaldybės tarybos sprendimą, bus įgyvendinta Darbo kodekse numatyta teisė darbo sutartį su darbuotoju nutraukti šalių susitarimu.

**4. Sprendimo projekto rengimo metu gauti specialistų vertinimai.** Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nutraukus darbo sutartį su biudžetinės įstaigos vadovu, atsiskaitoma teisės aktuose reglamentuota tvarka.

**6. Lėšų poreikis sprendimo įgyvendinimui.**

Nutraukus darbo sutartį, Ramvydui Juškai, Klaipėdos „Vėtrungės“ gimnazijos direktoriui, bus išmokėta jo penkių vidutinių darbo užmokesčių dydžio kompensacija – apytiksliai 12800 Eur, ir piniginė kompensacija už 21,31 darbo dieną nepanaudotų kasmetinių atostogų. Lėšos yra skiriamos iš biudžetinės įstaigos darbo užmokesčiui skirtų asignavimų.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – bus įgyvendinta Darbo kodekse numatyta teisė darbo sutartį su darbuotoju nutraukti šalių susitarimu ir pavesta eiti direktoriaus pareigas pavaduojančiam asmeniui, kol bus paskirtas naujas įstaigos vadovas.

Neigiamų pasekmių nenumatoma.

**PRIDEDAMA:**

1. Klaipėdos „Vėtrungės“ gimnazijos direktoriaus Ramvydo Juškos 2019-06-27 prašymo Nr. R1-4370 „Dėl darbo sutarties nutraukimo šalių susitarimu“ kopija, 1 lapas.

2. Klaipėdos „Vėtrungės“ gimnazijos direktoriaus pavaduotojos ugdymui Rasos Pragulbeckienės 2019 m. rugpjūčio 26 d. sutikimo Nr. P24-34 ir Klaipėdos „Vėtrungės“ gimnazijos 2019 m. rugpjūčio 26 d. rašto „Dėl informacijos pateikimo“ kopijos, 2 lapai.

3. Teisės aktų išrašas, 1 lapas.

Personalo skyriaus vedėja Inga Gelžinytė-Litinskienė